CELEX: 62008TN0228
Language: sk
Date: 2008-06-18 00:00:00
Title: Vec T-228/08: Žaloba podaná 18. júna 2008 – Szomborg/Komisia

15.8.2008   
            
            
               SK
            
            
               Úradný vestník Európskej únie
            
            
               C 209/57
            
         Žaloba podaná 18. júna 2008 – Szomborg/Komisia
   (Vec T-228/08)
   (2008/C 209/103)
   Jazyk konania: poľština
   Účastníci konania
   
      Žalobca: Grzegorz Szomborg (Jastarnia, Poľsko) (v zastúpení: R. Nowosielski, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               určiť, že Komisia opomenula konať tým, že si nesplnila povinnosti, ktoré jej vyplývajú z článku 27 nariadenia Rady (ES) č. 2187/2005 z 21. decembra 2005 (1), keď nevydala vedecké posúdenie vplyvu, ktorý má používanie žiabrových sietí, viacstenných žiabrových sietí a zamotávajúcich sietí na veľrybotvaré cicavce a nepredložila výsledky posúdenia Európskemu parlamentu a Rade,
            
         
               —
            
            
               zaviazať Komisiu na náhradu trov konania,
            
         
               —
            
            
               žalobcovi nahradiť trovy konania.
            
         Žalobné dôvody a hlavné tvrdenia
   Podľa článku 27 nariadenia Rady č. 2187/2005 bola Komisia do 1. januára 2008 povinná uskutočniť vedecké posúdenie vplyvu, ktorý má používanie žiabrových sietí, viacstenných žiabrových sietí a zamotávajúcich sietí na veľrybotvaré cicavce a predložiť výsledky posúdenia Európskemu parlamentu a Rade. Z dôvodu, že Komisia takéto posúdenie v stanovenej lehote nepredložila, listom z 25. januára 2008 žalobca vyzval Komisiu, aby v danej veci konala. V odpovedi na výzvu žalobcu Komisia uviedla, že takéto vedecké posúdenie ešte nie je vypracované z dôvodu, že iné subjekty dostatočne nespolupracujú.
   Vzhľadom na skutočnosť, že je nepochybné, že Komisia si nesplnila povinnosť vyplývajúcu z článku 27 nariadenia Rady č. 2187/2005, podal žalobca žalobu na nečinnosť podľa článku 232 ES.
   
      (1)  Nariadenie Rady (ES) č. 2187/2005 z 21. decembra 2005 na ochranu zdrojov rybolovu vo vodách Baltského mora, Beltov a Øresundu prostredníctvom technických opatrení, ktorým sa mení a dopĺňa nariadenie (ES) č. 1434/98 a zrušuje nariadenie (ES) č. 88/98 (Ú. v. EÚ L 349, s. 1).